The Midnight Sky

The Midnight Sky adolah film fiksi ilmiah nan barasal dari Amerika pado tahun 2020. Film iko badasarkan sabuah novel tahun 2016 dengan judul Good Morning, Midnight nan marupokan buku dari Lily Brooks-Dalton dan karyo dari Mark L. Smith. Buku tasabuik manjadi salah satu buku tabaik oleh nan ditetapkan oleh Shelf Awareness jo Chicago Review of Books. Film iko diparankan jo George Clooney, Felicity Jones, David Oyelowo. Film The Midnight Sky iko marupokan film nan ditayangan pado 11 Desember 2020 di Amerika Sarikat, jo ditayangan sacaro streaming di Netflix pado 23 Desember 2020. 

 Sinopsis 
Film The Midnight Sky labiah mangarah pado misi nan dijalankan jo Augustine Lofthouse. Augustine marupokan saurang ilmuwan nan dikirim untuak manyalasaian misi dengan risiko yang tinggi di Kutub Utara. Tampek tasabuik marupokan tampek nan sangaik taisolasi, namun inyo masih dapek selamat dari bancano nan tangah malanda dunio. Sangking bahayonyo, bancano iko dapek manyababkan saluruh daratan nan ado di bumi indak layak huni lai.

Masalah salanjuiknyo muncul yaitu Augustine maliek pasawat lua angkasa nan ado babarapo kawannyo yaitu Sully, Tom Adewole, jo Mitchell nio turun ka bumi. Katigo astronot ko mancubo untuak mangontak urang-urang nan ado di bumi namun indak ado respon. Di sikolah Augustine bingung. Inyo nio mangabaan katigo astronot tu untuak indak ka bumi karano urang tu indak tau apo yang alah tajadi di bumi iko. Augustine nio urang batigo tu tetap barado di lua angkasa. Bahkan Augustine nio urang ko baliak ka planet nan alah urang tu cari untuak maso depan manusio.

Sayangnyo Augustine indak biso untuak mangabari Sully dek karano sinyal nan indak kuek untuak komunikasi ka pasawat lua angkasa tasabuik, Aether namonyo. Akhianyo Augustine barusaho untuak malinteh Kutub Utara demi mandapekan sinyal nan kuek untuak mangabaan katigo astronot nan ado di pasawat tasabui. Augustine dikawanan jo saurang gadih biso nan banamo Iris.

 Daftar Pamaran 
Pamaran nan mambintangi film The Midnight Sky adolah:

 George Clooney baparan sabagai Augustine
 Felicity Jones baparan sabagai Sully
 David Oyelowo baparan sabagai Adewole
 Caoilinn Springall baparan sabagai Iris
 Kyle Chandler baparan sabagai Mitchell
 Demian Bichir baparan sabagai Sanchez
 Tiffany Boone baparan sabagai Maya
 Sophie Rundle baparan sabagai Jean
 Ethan Peck baparan sabagai Augustine muda
 Tim Russ baparan sabagai Mason Mosley
 Miriam Shor baparan sabagai istri Mitchell
 Lilja Nott Þórarinsdóttir baparan sabagai Katherine
 Hanna María Karlsdóttir baparan sabagai wanita tuo
 Atli Oskar Fjalarsson baparan sabagai prajurit
 Edan Hayhurst baparan sabagai anak Mitchell nan patamo
 Jamie Schneider baparan sabagai anak Mitchell yang kaduo
 Aysis Clacken baparan sabagai Rachel
 Sam Bond baparan ayah yang ado di pasawat
 Tia Bannon baparan sabagai Melati

 Produksi 

 Pamilihan Pamaran 
Film nan diumumkan pado Juni 2019 iko mamulai syutingnyo pado Oktober 2019. George Clooney marupokan pamaran utamo sakaliguih sutradara pado film iko. Pamaran Sully pado film tasabuik adolah Felicity Jones nan bagabuang manjadi pamain pado bulan Juli. Pado saat syuting sadang bajalan, Felicity Jones dikabaan hamil sahinggo Clooney barusaho untuak manulih ulang tantang karakter Jones. Pamaran lainnyo yaitu Kyle Chandler jo David Oyelowo mulai bagabuang sajak bulan Agustus. Disusul pulo jo Tiffany Boone jo Caoilinn Springall nan manjadi pamaran dalam film iko pado bulan Oktober. Demián Bichir bagabuang manjadi pamaran dalam film iko pado November 2019, sadangkan Sophie Rundle, Ethan Peck, Tim Russ, jo Miriam Shor diumumkan manjadi pamain pado Januari 2020.

 Nominasi 
+
Daftar Penghargaan jo Nominasi The Midnight SkyTahunPenghargaanKategoriPanarimoHasilRef.2020Chicago Film Critics Association Award Panggunoan Efek Visual Terbaik -Nominasi2020Florida Film Critics Circle Awards Efek Visual TerbaikMatt KasmirNominasiChris LawrenceNominasiSkor TerbaikAlexandre DesplatNominasi2021Greater Western New York Film Critics Association AwardsSinematografi TerbaikMartin RuheAlun kalua hasilnyoSkor TerbaikAlexandre DesplatAlun kalua hasilnyo2021North Carolina Film Critics AssociationEfek Khusus Terbaik -Alun kalua hasilnyo

 Rujuakan 

 Pranala Lua 



Kategori:Film 2020
Kategori:Film Orisinal Netflix
Kategori:Film Amerika
Kategori:Film tentang ilmuwan
Kategori:Film tantang astronot